Ich, Lùti Furst von Vilingen, undervogt in Boͤtzberger ampt der herschafft Schenckenberg, ✳ bekenn offenlich mitt disem briefe, das ich zuͤ Brugg vor dem
Nidern Tor usz mit offem, vˀbannē gericht offenlich zuͤ gericht gesessen bin an statt der strengen, fùrsichtigen, wisen, minˀ gnaͤdigen herˀn von Bern ✳ und
von bevelhnisse des ersamen, wysen Benedict Haͤniggis, burgers zuͤ Bern und jetz ir vogtz ze Schenckenbˀg, uff donrstag vor santt Gallen tag, ✳ nach
Cristi geburt do man zalt vierzechenhundert sechzig und vier jar, ✳ und sich ingericht vˀfùrsprechet nach des gerichtz recht gestelt habēt ✳ die fùrnemē,
wisen Niclaus Fricker, jetz hofmeister, und Uͤlrich am Buͤl, althofmeister zuͤ Kùngsfeld₎, innamen, anstatt und mitt vollem gewalt ✳ der erwirdign̄, geistlichn̄
fröwen, aͤptissin und conventz ze Kùngsfeld₎, miner gnaͤdigen froͧwen, ✳ einer, ✳ und die erbˀn Werna Stilli, Uͦlrich Lener und Fridli Mùszler, all vō Stilli,
der andˀn siten. und offenten die jetzgen̄ Werna Stilli, Uͤlrich Lener und Fridli Mùsler durch irn fùrsprechn̄, wie das si nach guͦter, zitlicher vorbetrachtung, gesuntt lips und guͦter vˀnunft irn bessern nutz damitt zefùrdern und schadn̄ ze wendn̄ fùr sich, ir erben und nachkōmen, mitt inen herzuͦ verbunden, ✳ inen, den genemptn̄ minen gnaͤdign̄ froͧwen und dem gotzhus ze Kùngsfeld₎ zuͤ ir und ir nachkōmen hand₎ und den gemeltn̄ Niclausen Fricker
und Uͦlrichn̄ am Buͤl ✳ von ir wegn̄ eins uffrechtn̄, redlichen, fryen und ewigen kouffs vˀkoufft und zekouffen geben hetten, ✳ gabent ouch ingericht zekouffn̄ zwo matten, ✳ in Ital gelegen, ✳ mitt alln̄ irn nutzungen, rechtungē, harkom̄en und zuͦgehorden ✳ und mittnamen mitt den halden zuͤ beiden siten
mitt dem holtz, ✳ wasser un̄ wasserrùnsen und allem, so darzuͦ gehoͤrt, als das von altˀ harkōmen und bracht ist, nùtzit usgenōmen, ✳ mittnamē eine, ✳ die obrest,
die Hans Vischers, des mùllers, was ✳ und Werna Stilli un̄ Uͦlrich Lener von im erkoufft habēt, und abˀ die ander matte, die man nempt die Mittleste, ✳ die ettwā
Heini Stillis und davor der Vischer ab Boͤtzberg gewesn̄ ✳ und von Heinī Stillin ✳ an si, Werna Stillin, Fridlin Mùsler und Uͦlrichn̄ Lener, zuͤ erbfal komē ✳ ist, ✳
jegklicher sin teil und gerechtikeit an beiden matten, wie si die dahar inngehebt, gebrucht, genossen ✳ und von dem edl̄n, strengn̄ herˀn, hˀr Marquarten
von Baldegg, ritter, den̄ zemal herˀn zuͤ Schenckenbˀg, zelechen empfangen, ✳ nach in̄halt der lechenbriefen, die si ouch den gen̄ minen gnaͤdigē froͧwē
ùber ✳ und ingeantwurt und geben habent, ✳ alles fùr lechen der herschafft Schenckenberg, ✳ sind jetz min gnaͤdig herˀn von Bern. ✳ und sye der kouff zuͦ¬
gangen und beschechn̄ umb hundert und vier guldin Rynschˀ, guͦter, gengˀ und gaͤber, dero si, die vˀkoͤuffer, nach ir vˀgicht vor mir und dem gericht
offenlich beschechn̄ von inē, den gedachten minen gnaͤdigē fröwen ꝫcꝭ, in ir kunttlich nutz, ✳ gar und gantz usgericht und bezalt syent. und uff soͤlich
offnūg und vˀgicht des kouffs ✳ von allen teiln vor mir, ingericht beschechn̄, ✳ stuͦnden si, die gen̄ vˀkouffer, Werna Stilli, Uͦlrich Lener und Fridli Mùsler,
mitt irem fùrsprechn̄ ingericht, vollvertigoten, vollfuͤrten und bestaͤttoten disen kouff und vˀkouff in allen worten und gedingen, so vor stand, ✳ und
brachten und gaben den ✳ und die gemelten zwo matten mitt ir rechtungen und zuͦgehoͤrd₎ als ob stat ✳ in und zuͤ handen und gewalt der obgen̄
minˀ gnaͤdigen fröwen und gotzhuse ze Kùngsfeld₎ und Niclaus Frickers und Uͦlrichs am Buͤl, imnāmen und von ir wegn̄ und aller ir nachkomēn,
und satzten si des in nutzlich guͦt, sicher, ruͦwig gewerd, ✳ die nuͦn hinfùr allweg innzehaben, zenùtzen, zeniessen und damitt zetuͦnd und lassent ✳ als
mitt irem eignen guͤt, ✳ än ir, der vˀkoͤuffˀ, aller ir erbn̄ und nachkōmen, und mengklichs von ir wegen sumen, irren und insprechen, und entzechent sich
ouch fùr sich, ir erbn̄ und nachkomen aller rechtūgen, vordrūgen und ansprachē, so si an denselbn̄ gemeltn̄ matten mit ir zuͦgehoͤrd₎, wie ob stat, ✳ gehept hand ✳ odˀ hinfùr jemˀ mer gewinnen moͤchten. si gelopten ouch daruff fùr sich, ir erbn̄ und nachkomen disz koufs mitt den vor und nachgeschribnē
gedingen ✳ den obgedachten minen gnaͤdigen fröwen und gotzhuse ze Kùngsfeldn̄ und irn̄ nachkomen rechte weren zesind und inen des guͦt, redlich, sicher, ✳
volkōmen werschafft ✳ und was sich derhalb gepùrt nach recht zetuͦnd ✳ wo, ✳ wenn, ✳ wie, ✳ gen wem ✳ und als dick si dieselbn̄ koͤuffer des notdurfftig sind
odˀ werdent, än ir, der gen̄ köuffer schadn̄, ouch dawidˀ, noch widˀ disen kouff und vertgung, wie vor und nach stat, niemˀ ze koment, ze redent, ze werbent, zetuͤnd, ✳ schaffen, vˀhengen, noch gehelln̄ getan werden, sunder das alles wär, staͤt und vest zehaltn̄ und zevollfuͦren, und vˀzechent sich ouch
daruff, wie vor stat, aller geistlichn̄ und weltlichn̄ lùten, gerichten, rechten, fryheiten, gnaden, geleiten, gebotten̄, uszùgen, fùnden und mittnamen alles des, so jeman hiewider erdencken, fùrziechen, bruchen, das si, die vˀkouͤffer, dawidˀ geschirmē, behelffen odˀ gesin moͤcht, ùberal in eynich
wise, all arglist, boͤsfùnd und geverd, herin̄ vˀmitten und hindan gesetzt. ✳ und beschach disz alles also vor mir, ingericht, mitt urteil un̄ recht an und
durch min, des obgen̄ richters, hand, von des gerichtz wegn̄ ✳ mitt uffgebn̄, vˀzichen ✳ inantwurten und vertigen ✳ mitt mund, handen, worten, werckē,
geberden und mitt aller sicherheit und gewarsami, darzuͤ gehoͤrent notdurftig, ✳ und als das jetz und hinfùr allweg krafft, macht und hantvesti
haben, ✳ staͤt beliben und die gen̄ koͤuffer und ir nachkom̄en daran habent sin soͤllent un̄ moͤgent, gantz än alles bekrencken und widˀtribn̄, ✳ alles
ungevarlich, und sind hieby ingericht und darumb urteilsprecher gewesen die erbern Hans Kilchherˀ, Cuͦntz Hofer, ✳ Fridli Haberscher, Uͤlli Zymmerman und Werna Maͤni, von Vilingen, Hans Schaffnˀ von Rinikon, Hans Keͤnel von Lufar, ✳ Cuͦntz Wùlser von Lynn, Heini Bertschi von Rein und
ander des gerichtz in Boͤtzberger ampt. und des alles zuͤ warem, staͤtē und vesten urkùnd hat der obgemeldet Benedict Haͤniggin, vogt zuͤ
Schenckenbˀg, min liebˀ herˀ, sin insigel von des gerichts ✳ minˀ, des obgen̄ richters, ✳ und der vilgedachten vˀkoͤuffer, Werna Stillis, Uͦlrich Leners un̄
Fridli Mùslers, ✳ bitt wegen, ✳ doch im, ✳ mir und unsern erbn̄ susz ànschadn̄, offenlich getan hencken an disen brieff, der den obgen̄ minen gnaͤdigen frowen und gotzhus zuͤ Kùngsfeld₎ nach der vilgenemptn̄ Niclaus Frickers und Uͦlrichs am Buͤl, hoffmeistern, ✳ muͦtūg also vom gericht zegebn̄
erteilt, und beschechen ist des tags und jars als ob stat. ✳